ΤΕΛΙΚΗ ΠΡΑΞΗ - Δηλώσεις περί των γεωργικών δραστηριοτήτων στις λοφώδεις περιοχές

(1)Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2)Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

Κατά την 8η υπουργική σύνοδο των διαπραγματεύσεων μεταξύ της Κοινότητος και του Ηνωμένου Βασιλείου, που έγινε στις 21, 22 και 23 Ιουνίου 1971, ο G. Rippon, Καγκελάριος του Δουκάτου του Λάνκαστερ, εξ ονόματος της αντιπροσωπείας του Ηνωμένου Βασιλείου, προέβη στην ακόλουθη υπό Ι δήλωση:

Ο κ. M. Schumann, Υπουργός των Εξωτερικών της Γαλλίας, απάντησε εξ ονόματος της κοινοτικής αντιπροσωπείας, με την ακόλουθη υπό ΙΙ δήλωση:

Ι. Δήλωση του G. Rippon, Καγκελλαρίου του Δουκάτου του Λάνκαστερ, εξ ονόματος της αντιπροσωπείας του Ηνωμένου Βασιλείου

Κατά την εναρκτήρια δήλωσή του στη συνδιάσκεψη της 30ής Ιουνίου 1970, ο κ. Barber ανεφέρθη, μεταξύ άλλων γεωργικών θεμάτων, στα προβλήματα των καλλιεργησίμων λοφωδών περιοχών. Ορισμένα τμήματα της Σκωτίας, της Ουαλλίας, της Βορείου Ιρλανδίας και του βορείου και νοτιοδυτικού τμήματος της Αγγλίας είναι λοφώδεις περιοχές, οι οποίες λόγω του κλίματος, της φύσεως του εδάφους και της γεωγραφίας είναι κατάλληλες μόνο για εκτατική κτηνοτροφία.

Οι γεωργικές επιχειρήσεις στις περιοχές αυτές έχουν περιορισμένο πεδίο δραστηριότητος και είναι κατ’ ανάγκη, ιδιαίτερα ευαίσθητες στις συνθήκες της αγοράς, έτσι ώστε υψηλές τελικές τιμές από μόνες τους δε θα τις βοηθήσουν να παραμείνουν βιώσιμες. Για το λόγο αυτό, με το υφιστάμενο σύστημά μας, λαμβάνουν ενίσχυση τόσο στο πλαίσιο της γενικής οικονομικής και κοινωνικής πολιτικής μας όσο και στο πλαίσιο της γεωργικής πολιτικής μας. Πολλά από τα μέλη της Κοινότητος στην παρούσα της σύνθεση έχουν ασφαλώς περιοχές με ανάλογα προβλήματα και, βεβαίως, θα ρυθμίσουμε τα προβλήματά μας όπως κάνατε ήδη εσείς σύμφωνα με τη συνθήκη και την κοινή γεωργική πολιτική. Θα ήμουν ευγνώμων στην Κοινότητα εάν επιβεβαίωνε την άποψή μου σύμφωνα με την οποία είναι αναγκαίο για όλα τα μέλη της διευρυμένης Κοινότητος, που αντιμετωπίζουν παρόμοιες καταστάσεις να ρυθμίσουν το πρόβλημα της διατηρήσεως λογικών εισοδημάτων στους γεωργούς των περιοχών αυτών.

ΙΙ. Δήλωση του M. Schumann, Υπουργού των Εξωτερικών της Γαλλικής Δημοκρατίας εξ ονόματος της κοινοτικής αντιπροσωπείας

Η κοινοτική αντιπροσωπεία έλαβε προσεκτικά υπό σημείωση τη δήλωση της αντιπροσωπείας του Ηνωμένου Βασιλείου σχετικά με τις γεωργικές δραστηριότητες στις λοφώδεις περιοχές του Ηνωμένου Βασιλείου και με τα μέτρα που ελήφθησαν για την υποστήριξή τους.

Σε απάντηση της δηλώσεως αυτής η κοινοτική αντιπροσωπεία είναι σε θέση να προβεί στην ακόλουθη ανακοίνωση.

Η Κοινότης έχει συνείδηση των ειδικών συνθηκών που επικρατούν στις αγροτικές λοφώδεις περιοχές σε σχέση με τις άλλες περιοχές του Ηνωμένου Βασιλείου, καθώς εξάλλου και των διαφορών, συχνά πολύ σημαντικών, μεταξύ περιοχών στα ήδη Κράτη μέλη της Κοινότητος.

Οι ειδικές συνθήκες ορισμένων περιοχών της διευρυμένης Κοινότητος είναι δυνατόν πράγματι να απαιτήσουν την ανάληψη δραστηριοτήτων με σκοπό την προσπάθεια επιλύσεως των προβλημάτων που τίθενται από τις ειδικές αυτές συνθήκες και ιδίως τη διατήρηση σε λογικά επίπεδα των εισοδημάτων των αγροτών των περιοχών αυτών.

Βέβαια τέτοιου είδους δραστηριότητες πρέπει, όπως μόλις αναφέρατε, ma είναι σύμφωνες με τις διατάξεις της συνθήκης και της κοινής γεωργικής πολιτικής.